paragraph_text: Po svome položaju u Osmanskom Carstvu, bio je Požeški sandžak pogranični sandžak. U sjevernim i sjeverozapadnim dijelovima sandžaka bila je ustanovljena krajina (serhat). Krajiško područje protezalo se tada negdje na prostoru ispod Osijeka, Valpova, tvrđave Našica, Orahovice, Voćina i zapadnih dijelova Požeške kotline. Kako se širila osmanska vlast, tako se i pomicalo krajiško područje prema zapadu.